DAG 127: Eerste SA-vervaardigde ventilators gereed | Netwerk24
DAG 127: Eerste SA-vervaardigde ventilators gereed
Deur Verslagspan 31 Julie 2020 06:13
Dit is dag 127 van die nasionale staat van inperking.
Dr. Tedros Ghebreyesus, hoof van die Wêreldgesondheidsorganisasie (WGO), lewer toesprake op 'n virtuele konferensie oor Covid-19. Pres. Cyril Ramaphosa sou ook praat, maar daar het glo ander dringende verpligtinge opgeduik.
Dit word deur dr. Zweli Mkhize, minister van gesondheid, en dr. Blade Nzimande, minister van hoër onderwys, wetenskap en tegnologie, aangebied.
Wetenskaplikes, politici, amptenare en sakelui neem aan die gesprek deel.
Paneelbesprekings gaan fokus op mediese innovasie, datamodellering en die maatskaplik-ekonomiese invloed van die pandemie.
31 Jul. 22:23:59
31 Jul. 21:54:56
31 Jul. 21:53:09
Nuwe syfers in Suid-Afrika:
Nóg 193 mense is in Suid-Afrika aan die koronavirus dood en nóg 11 014 mense is positief vir die virus getoets.
Van die sterftes was agt in die Oos-Kaap, 103 in Gaugteng, 36 in KwaZulu-Natal, 33 in die Wes-Kaap en 13 in Mpumalanga.
Die totale sterftesyfer in die land is 8 005.
Altesaam 2 959 535 toetse is al in Suid-Afrika gedoen. Daarvan was 41 486 sedert die vorige verslag bekendgemaak is.
Van die 493 183 gevalle waar mense positief vir die koronavirus getoets is, het 326 171 reeds herstel.
Die getal positiewe toetse in die provinsies:
Oos-Kaap: 77 938
Vrystaat: 21 262
Gauteng: 175 272
Noordwes: 19 325
Noord-Kaap: 4 741
Wes-Kaap: 95 223
Totaal: 493 183
31 Jul. 21:38:25
‘Our public healthcare system is failing our people; it's failing the entire country. It was not ready for this virus,’ said a healthcare worker speaking on South Africa's COVID-19 response https://t.co/pDo2TowD9z pic.twitter.com/AZbBm1QQNh
31 Jul. 21:35:48
There were 292,527 new Covid-19 cases reported to the World Health Organization in the last 24 hours, more than in any other day https://t.co/9gEYfalm9L pic.twitter.com/wsME5TFxZc
— CNN Breaking News (@cnnbrk) July 31, 2020
31 Jul. 21:30:48
Teodoro Mejia in die Peruaanse hoofstad Lima met 'n foto van homself (regs) by sy vrou, Bertha, wie se lyk pas uit hul huis na die plaaslike lykshuis geneem is. Bertha is aan die koronavirus dood. Ook op die foto is Bertha se broer, Edgar. Owerhede in dié land ondersoek saam met die Pan-Amerikaanse Gesondheidsorganisasie of die land dalk nagelaat het om meer as 27 000 sterftes verkeerdelik nie as weens die koronavirus aan te dui nie. Dié syfer kan die land se amptelike sterftesyfer weens die virus verdubbel. Foto: AP
31 Jul. 21:20:33
Fauci 'cautiously optimistic' US could have vaccine by end of the year https://t.co/8Pf6BNfWVA
— Guardian news (@guardiannews) July 31, 2020
31 Jul. 16:44:50
Die wêreld het oornag die 17 miljoen-infeksiekerf oorgesteek. So lyk die jongste syfers tans:
17 328 238
mense wêreldwyd het al Covid-19 onder lede gehad
mense het al gesterf (3,9% van infeksies)
Topvyf lande met meeste infeksies:
Amerika: 4 495 612
Brasilië: 2 610 102
Indië: 1 638 827
Rusland: 838 461
Suid-Afrika: 482 169
31 Jul. 16:28:37
Soldate wat rook by begrafnis ondersoek
Die soldate van die Suid-Afrikaanse Nasionale Weermag (SANW) wat gesien is rook by die begrafnis Woensdag van Andrew Mlangeni word ondersoek.
Die minister van polisie, Bheki Cele, het dit vanoggend bevestig toe hy die nasionale misdaadstatistieke bekend gemaak het.
Cele het bygevoeg hy is meegedeel dat dissiplinêre stappe ook teen die betrokkenes begin is.
Drie soldate is op kamera gesien waar hulle saam bondel en rook (foto).
Cele het daarop gewys dat rook nie onwettig is nie, maar wel die verkope van tabakprodukte. As jy egter met 'n sigaret betrap word "sal die polisie graag wil weet waar jy dit in die hande gekry het", het Cele gesê.
31 Jul. 16:08:39
Meer oor SA se ventilator
'n Groep Suid-Afrikaanse ingenieurs het die ventilator binne drie maande ontwerp en getoets waarna produksie kon begin.
So 'n proses kan gewoonlik tot 'n jaar duur, berig Rapport.
Dit is ook die eerste keer dat dié tipe ventilator, die sogenaamde CPAP-ventilators, in Suid-Afrika gebou word.
Patel het spesifiek melding gemaak daarvan dat data getoon het dat dié tipe ventilators doeltreffender is as ander tipe ventilators waar mense deur middel van intubasie ('n sny in die lugweg) suurstof ontvang.
Elke ventilator kos R12 500.
Die CPAP-toestelle word gebruik om pasiënte vroeër in die siekte met asemhaling te help deur ’n suurstofkonsentrasie teen konstante druk toe te dien. As pasiënte téén die druk uitasem, hou dit die alveoli oop, verbeter suurstofoordrag en verhoog die suurstofvlakke in pasiënte se bloed, wat herstel bespoedig.
Die alveoli is die "sakkies" in die longe waar die lug omgeskakel word in koolstofdioksied en wat stelselmatig met vloeistof gevul word namate 'n Covid-19-pasiënt se liggaam teen die virus reageer, wat asemhaling bemoeilik en suurstofoordrag verminder.
Foto: So lyk die plaaslik vervaardigde ventilator.
Covid-19-positief: Sy sterf 23 dae voor 100ste verjaardag
Beperkings op jag 'bedreig bewaring'